

PROJEKTS uz 14.10.2024.

domē: 24.10.2024.

sagatavotājs: Kāpa

ziņotājs: Kāpa

LĒMUMS

Ādažos, Ādažu novadā

2024. gada 24.oktobrī **Nr.**«DOKREGNUMURS»

**Par atļauju savienot amatus I.Rozei**

Ādažu novada pašvaldības dome izskatīja Ādažu novada sociālā dienesta (turpmāk – sociālais dienests) vadītājas Ievas Rozes 2024. gada 10. oktobra iesniegumu (reģ. Nr. ĀNP/1-21-2/24/418 (turpmāk – iesniegums)), ar lūgumu atļaut savienot sociālā dienesta vadītājas amatu, Administratīvās komisijas, kā arī Starpinstitucionālās nepilngadīgo lietu komisijas locekles pienākumu ar valdes locekles amatu biedrībā “Latvijas Pašvaldību sociālo dienestu vadītāju apvienība”. I. Roze norāda, ka minētais amats nav algots, amatu savienošana neradīs interešu konfliktu un nekaitēs tiešo pienākumu pildīšanai, turklāt tas būs metodisks papildu atbalsts darbam sociālajā dienestā.

Izskatot ar iesniegumu saistītos apstākļus, dome konstatēja:

1. Ieva Roze ir Ādažu novada pašvaldības iestādes – sociālais dienests vadītāja.
2. Biedrības “Latvijas Pašvaldību sociālo dienestu vadītāju apvienība” (turpmāk – Biedrība (reģ. Nr. 40008217401, juridiskā adrese: Bērzaines iela 16/18, Cēsis, Cēsu nov.) par kuras valdes locekli I.Roze ir ievēlēta) mērķis ir veicināt Latvijas pašvaldību sociālajos dienestos vienotu izpratni par sociālo darbu un sociālo pakalpojumu attīstību.
3. Likuma “Par interešu konflikta novēršanu valsts amatpersonu darbībā” (turpmāk – Likums) 4. panta pirmās daļas 16. punktā ir noteikts, ka publiskas personas iestādes vadītājs ir valsts amatpersona. Minētās tiesību normas izpratnē I. Roze kā sociālā dienesta vadītāja ir valsts amatpersona, ko atbilstoši Ādažu novada pašvaldības sociālā dienesta nolikuma (apstiprināts 29.09.2021.) 15. punktam amatā apstiprina dome.
4. Saskaņā ar Likuma 6. panta pirmo daļu, valsts amatpersonai ir atļauts savienot valsts amatpersonas amatu ar citu amatu, ja ārējos normatīvajos aktos nav paredzēti valsts amatpersonas amata savienošanas ierobežojumi, savukārt minētā panta otrā daļa noteic, ja Likumā nav noteikti stingrāki ierobežojumi, valsts amatpersonai, ievērojot speciālos amatu savienošanas ierobežojumus, ir atļauts savienot valsts amatpersonas amatu ne vairāk kā ar diviem citiem algotiem vai citādi atlīdzinātiem valsts amatpersonas amatiem vai amatiem citās publiskas personas institūcijās. Šajā daļā minētā amatu savienošana pieļaujama, ja tā nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai.
5. Likuma 7. panta ceturtās daļas 2. punktā noteikts, ka publiskas personas iestādes vadītājs var savienot savu valsts amatpersonas amatu ar amatu biedrībā, ja šā panta septītajā daļā nav notiekts citādi, kas nozīmē ka I.Rozei, kā iestādes vadītājai, nav vajadzīga amata savienošanas atļauja.
6. Ar domes 2021. gada 24. augusta lēmumu Nr. 58 “Par Ādažu novada pašvaldības Administratīvās komisijas sastāva apstiprināšanu” I.Roze ir apstiprināta par Administratīvās komisijas locekli, un atbilstoši Likuma 4. panta otrajai daļai un 2.1 daļai ir valsts amatpersona.
7. Ar Ādažu novada pašvaldības domes 2022. gada 23.marta lēmumu Nr. 118 ”Par Starpinstitucionālās nepilngadīgo lietu komisijas apstiprināšanu” I. Roze ir apstiprināta par Starpinstitucionālās nepilngadīgo lietu komisijas locekli.
8. Likuma 7. panta sestās daļas 2. punktā noteikts, ka šā likuma 4. panta otrajai daļā un 2.1 daļā minētās amatpersonas, kurām šajā nav noteikti īpaši amata savienošanas nosacījumi, papildus šā likuma 6. panta ceturtajā daļā noteiktajam, var savienot valsts amatpersonas amatu tikai ar citu amatu, ja šī savienošana nerada interešu konfliktu un ir saņemta koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā. Ņemot vērā, ka dome ir apstiprinājusi I.Rozi par Administratīvās komisijas un Starpinstitucionālās nepilngadīgo lietu komisijas locekli, tad dome arī ir tiesīga izdot atļauju savienot amatus.
9. Saskaņā ar Likuma 8.1panta piekto daļu valsts institūcijai, saņemot lūgumu atļaut valsts amatpersonas amatu savienot ar citu amatu, ir pienākums izvērtēt, vai amatu savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai. Likuma 1. panta 5. punktā noteikts, ka interešu konflikts ir situācija, kurā valsts amatpersonai, pildot valsts amatpersonas pienākumus, jāpieņem lēmums vai jāpiedalās lēmuma pieņemšanā, vai jāveic citas ar valsts amatpersonas statusu saistītas darbības, kas ietekmē vai var ietekmēt šīs valsts amatpersonas, tās radinieku vai darījumu partneru personiskās vai mantiskās intereses.

Izvērtējot Administratīvās komisijas un Starpinstitucionālās nepilngadīgo lietu komisijas locekles pienākumus kopsakarā ar valdes locekļa amata kompetenci Biedrībā, secināms, ka amata savienošana ar Biedrības valdes locekļa amatu pati par sevi interešu konfliktu nerada, kā arī nav pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai.

Pamatojoties uz likuma “Par interešu konflikta novēršanu valsts amatpersonu darbībā” 4. panta otro daļu un 2.1 daļu, 6. panta pirmo un otro daļu, 7. panta sestās daļas 2. punktu, 8.1 panta piekto un septīto daļu, kā arī Pašvaldību likuma 10. panta pirmās daļas 21. punktu, Ādažu novada pašvaldības dome

**NOLEMJ:**

Atļaut **Ievai ROZEI** savienot Ādažu novada pašvaldības Administratīvās komisijas un Starpinstitucionālās nepilngadīgo lietu komisijas locekles pienākumus ar valdes locekles amatu biedrībā “Latvijas Pašvaldību sociālo dienestu vadītāju apvienība“.

Pašvaldības domes priekšsēdētāja K.Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus: I.Rozei, PSN @

Everita Kāpa, 25762764